Ақмола облысы

Зеренді ауданы

«Жылымды ауылының негізгі орта мектебі» КММ

**«Тіл –асыл қазына»**

 Бастауыш сынып мұғалімі: Ж.С.Байкенова

**Сабақтың тақырыбы:** «Тіл –асыл қазына»

**Сабақтың мақсаты:**Оқушыларды оқуға ынталандырып, ойын еркін жеткізетіндей тілін байытып, белсенділікті арттыру. Санасын кеңейте отырып , білімге ізденімпаздылығы мен сүіспеншілігін қалыптастыру.

**Сабақтың міндеттері:** Оқушылардың сөз тіркесі, сөйлем және сөйлем мүшелері  туралы білімдерін тексеру. Ауызекі сөйлеу тілдерін, ойлау жүйесін дамыту. Бір –бірімен қарым-қатынасқа түскен кезде орынды сөйлеуге, әр сөзді дұрыс қолдануға үйрету, ана тілін құрметтеуге, ұқыптылыққа, сауаттылыққа тәрбиелеу.

**Сабақтың типі:**сайыс сабақ.

**Сабақтың әдісі:**түсіндіру, сұрақ-жауап, ойын технологиясының элементтері, топтық жұмыс, ой қозғау, ой қорыту.

**Сабақтың көрнекілігі:** интерактивті тақта, мақал -мәтелдер

**Жоспары:**

I бөлім «Мақал-сөздің атасы»

II бөлім «Бәйге»

III бөлім «Бейнелі сөзге бейім бол»

IV бөлім «Сөз тапқанға қолқа жоқ»

V бөлім «Сөйлем құрау»

**Сабақтың барысы:**

І.Ұйымдастыру кезеңі.

А) амандасу

Бүгінгі біздің  **«Тіл –асыл қазына»** атты білім сайысына қош келдіңіздер!

Туған тілім-тірлігімнің айғағы,

Тілім барда айтылар сыр ойдағы.

Өссе тілім, мен де бірге өсемін,

Өшсе тілім мен де бірге  өшемін.

-Иә, тіл қай ұлтта болса да, қай елде болса да қастерлі, құдіретті.Ол әрбір адамның бойына ана сүтімен бірге еніп, қалыптасады.Тіл байлығы- әр елдің мақтанышы, атадан балаға мирас болып қалған баға жетпес мұра.

Бүгінгі сайысымыздың әділ-қазы алқаларымен таныс болыңыздар!

Бастауыш сынып мұғалімі: Сактаганова Арай Косымбековна

-Бүгінгі сайысқа қатысушы топтармен таныс болыңыздар!

І топ «Қыран» тобы

ІІ топ «Болашақ» тобы

Таныстыру кезеңі.

-Ендігі сөз топ басшыларына беріледі.Көшбасшылар өз тобының аты мен ұранын өлең жолдарымен таныстырады.

**І топ «Қыран» тобы.**

Ана тілің - арың бұл,

Ұятың боп тұр бетте.

Өзге тілдің бәрін біл,

Өз тіліңді құрметте.

**ІІ топ «Болашақ» тобы.**

Ана тілім- күшім менің қуатым,

Жырым сендік жүрегімнен туатын.

Тауысар ма ырысыңды, қорыңды.

Тізерлесіп қатар жазса мың ақын.

Сайысымыздың шарттарымен таныс болыңыздар!

**I бөлім «Мақал-сөздің атасы»**

**II бөлім «Бәйге»**

**III бөлім «Бейнелі сөзге бейім бол»**

**IV бөлім «Сөз тапқанға қолқа жоқ»**

**V бөлім «Сөйлем құрау»**

Сайысты бірінші бастайтын топты анықтау үшін  жеребе тастау.

**I бөлім «Мақал-сөздің атасы»**

Әр топқа мақалдың басы айтылады, топ мүшелері мақалды аяқтау керек.

**I топқа:**

1.Тіл қылыштан (өткір)

2.Тіл тас (жарады)

   Тас жармаса бас (жарады)

3.Отан оттан да (ыстық)

4.Сөз сүйектен (өтеді)

5.Тілі байдың (елі бай)

**IІ топқа:**

1.Тіл тағдыры- (ел тағдыры)

2.Сәлем сөздің -(анасы)

3.Өнер алды-(қызыл тіл)

4.Өнерліге өріс (кең)

5.Аз сөз (алтын)

**II бөлім «Бәйге»**

Берілен уақыт ішінде сұрақтарға тез жауап беру керек.

**I топқа:**

- Қарама-қарсы сөздерді тап.

-Сөйлемге анықтама бер.

-Жай сөйлем дегеніміз не?

-Құрмалас сөйлем дегеніміз не? Мысал келтір.

-Сөйлемнің тұрлаусыз мүшелері дегеніміз не?

**IІ топқа:**

-Сұраулы сөйлем дегеніміз не? Мысал келтір.

-Жай сөйлемнің құрмалас сөйлемнен қандай айырмашылығы бар?

- Қарама-қарсы сөздерді тап.

-Сөйлемнің дара мүшесі дегеніміз не?

-Сөйлемнің бірыңғай мүшелері дегеніміз не? Мысал келтір.

**III бөлім «Бейнелі сөзге бейім бол»**

2 топтан бір-бір оқушы шығып,тұрақты тіркестердің мағынасын ашады.

I топқа:

1.Қас пен көздің арасы.

2.Салы суға кету.

3.Қой аузынан шөп алмас.

4.Қара аспанды төндіру.

5.Бүйрегі бүлк етпеу.

IІ топқа:

1.Тау шағылу

2.Тепсе темір үзер.

3.Аузының суы құру.

4.Күлін көкке ұшыру.

5.Тасы өрге домалау.

**IV бөлім «Сөз тапқанға қолқа жоқ»**

2 топқа да сөздер беріледі, берілген сөздерден  сөз тіркестерін құрау қажет.

**I топқа:**

Әдемі, білімді, еңбекке, ақылды, өткір, шәкірт,пышақ, оқушы,гүл, баулу.

**IІ топқа:**

Тау, семіз, оқушы, тез, қой,кел, биік, жеті, директор, мектеп

**V бөлім «Сөйлем құрау»**

2 топқа да   «Қазақстан» деген сөз беріледі.Осы сөздің әрбір әріптерінен басталатын сөйлем құрау керек.

Сайысты аяқтап, қорытындысын шығару.

Сөз кезегі әділ –алқаларына беріледі.

-Сонымен, құрметті сайысқа қатысушылар, бүгінгі **«Тіл –асыл қазына»** атты сайысымыз өз мәресіне жетті.Сайысқа қатысқандарыңыз үшін көп-көп рахмет, сау болыңыздар!